

M6 Okoskarkötő

*Magyar Nyelvű Használati Útmutató*



*§ Legal Disclaimer: “Ezen használati útmutató a Kramonline Marketing Kft. szellemi tulajdona. Használatra jogosult a Kramonline Marketing Kft. alá tartozó online webáruházak, az online webáruház vásárlói és a Kramonline Marketing Kft-vel szerződéses kapcsolatban álló vállalatok vagy olyan vállalatok, amelyeknek Kramonline Marketing Kft. külön írásos engedélyt ad.* ***Jelen dokumentum bármilyen jellegű jogtalan felhasználása jogi következményeket vonhat maga után!****”*

# Helyes Viselés

Az M6 Okoskarkötőt a csukló alsó részén az Ulnar Styloid-nál kell viselni. A szíjon található lyukak segítségével kell beállítani. A csatot abba a lyukba érdemes tenni, ahol még kényelmes és nem szorít.

Az óra alján lévő szenzor érintkezzen a csuklóval, hogy a mérések a lehető pontosabbak legyenek.

# Az Okoskarkötő Töltése

Első használatkor ügyelni kell rá, hogy az okoskarkötő fel legyen töltve. Ha az okoskarkötő nem kapcsol be automatikusan, csatlakoztatni kell a mellékelt töltő eszközhöz.Ezután a telefontöltő adapterét használva 220V-on érdemes tölteni a gyorsabb feltöltés érdekében.

A javasolt töltési idő minimum 2-3 óra, de érdemes 12 órát tölteni.

# Fitpro App Letöltése

Az applikáció letöltéséhez a QR kódot kell beolvasni, majd a megnyíló weboldalon kiválasztani a megfelelő opciót. Ha iPhone készüléken szeretnénk telepíteni, akkor az iOS letöltésre kell menni, ha Androidos telefonon, akkor pedig a Google Play-re.



Android/iOS

Rendszerigény: Android 5.0 és iOS 9.0 felett. Bluetooth 4.0 támogatás

**FONTOS:** Androidos telefonok esetében a rendszer hibásan nem kívánt applikációnak vagy vírusnak érzékelheti az applikációt. Ebben az esetben manuálisan kell rányomni, hogy ne érzékelje vírusként. Az applikáció 100%-ban vírusmentes és megbízható.

# Eszköz Csatlakozása

Első alkalommal csatlakoztatni kell az applikációt az okoskarkötőval. Ha a csatlakozás sikeres, az okoskarkötőn automatikusan beállításra kerül a pontos idő és dátum, ezt külön állítani nem kell.

* Csatlakozás: Applikáció megnyitása --» “Start scanning” elindítása --» Eszköz kiválasztása a csatlakozáshoz (LH716, LT716, LY716 vagy egyéb hasonló a neve, gyártási hónaptól függ)
* Ha a párosítás sikeres volt, az app elmenti az okostelefon Bluetooth címét és automatikusan csatlakozik, amikor a közelben van a telefon. Ha ez nem történik meg, akkor telefon újraindítása után az applikációba belépve kell újracsatlakozni.
* Ha gyakori a lecsatlakozás, akkor a telefon beállításaiban kell keresni a megoldást. Ügyelni kell arra, hogy az applikáció fusson a háttérben és minden engedélyt meg kell adni (pl.: kontakt információk olvasása).

# Applikáció Beállítása, Személyreszabása

Az applikáció megnyitása után mindenre adjunk engedélyt, amit az applikáció kér. Ez elengedhetetlen a megfelelő működéshez.

Az első és legfontosabb, hogy hozzunk létre egy felhasználói fiókot, ami a “Register” gomb megnyomásával érhető el. Email cím és jelszó beállítása után már be tudunk lépni az applikációba.

Az applikáció funkciói között az alsó menürendszer segítségével lehet lépkedni.

* Első a “Home” ahol a már mért adatok kerülnek feltüntetésre.
* A második a “Setting”, ahol a különböző beállítások jelennek meg.
* A harmadik a “Motion”, ami egy beépített sportoló funkció.
* A negyedik “Me” pedig a saját információk megadásához kapcsolódik.

A Fitpro applikációban lehetőség van megadni különböző adatokat, amelyek segíthetnek a mérésekben.

## Súly, kor, magasság, nem megadása

Ezeket az adatok az applikáción belül a “Personal Information” résznél kell megadni.

* “Weight” --» Súly
* “Magasság” --» Height
* “Age” --» Kor
* “Gender” --» Nem (Férfi/Nő)

Ezen kívül meg lehet adni egyéni célokat is a “Target Setting” segítségével.

A magasság és súly mértékegységeket is itt kell beállítani a “Height Unit” és “Weight Unit” opciókon belül, ahol cm és inch valamint kg és lb között lehet választani. Ha szeretnénk, akkor becenevet is meg lehet adni a “Nickname”-re kattintva.

## Háttér kiválasztása

A háttér beállításához a Setting menüpont alatti “Dial Setting” menüpontba kell kattintani. Itt választhatunk kedvünkre a meglévő hátterek közül (Default), de továbbiak közül is válogathatunk a “Recommend” gomb megnyomásával.

# M6 Okoskarkötő Funkciók Használata

* Ha az eszköz kikapcsolt állapotban van, akkor érintsd meg a középső érintő gombot és tartsd nyomva 3 másodpercig a bekapcsoláshoz.
* Töltés alatt a középső gomb megnyomásával ellenőrizhetjük a töltöttségi szintet.

## Vérnyomás, Pulzus és Véroxigénszintmérő Funkciók

* Az aktív kijelzőn 2 rövid gombnyomással érkezünk meg a vérnyomás és véroxigénmérő funkciókhoz. Itt egy hosszú nyomással tudjuk elkezdeni a mérést.
* Ahhoz, hogy a mérés megfelelő legyen ügyeljünk arra, hogy az okoskarkötő megfelelően helyezkedjen el a csuklón, ne lötyögjön és ne mozogjunk közben.

Ha a mérés sikeres volt, akkor az okoskarkötőn megjelennek az adatok.

Az okoskarkötő semmilyen esetben sem helyettesít orvosi szakeszközöket, nem jelzi előre a szívinfarktust vagy bármilyen betegséget. Minden esetben az orvos javaslatait kell követni és aszerint eljárni.

## Kezdőlap Kijelző

Az okoskarkötő és az applikáció csatlakoztatása után a pontos idő és dátum automatikusan beállításra kerül.

12-24 órás funkció között a váltás a képernyő felvillanása után a középső gomb 2 másodpercen keresztüli nyomásával lehetséges.

## Lépésszámláló

Az okoskarkötő viselésével a lépésszámláló automatikusan aktiválódik és minden lépést számol. Ahhoz, hogy a mérés pontos legyen, fontos, hogy az óra megfelelően illeszkedjen a csuklóra.

## Távolságmérés

Az okoskarkötő képes a távolság mérésére is, amely a lépések számából való becslés.

**Kalóriaszámlálás**

A kalóriaszámlálás a lépésekből és mozgásból való becslés alapján történik.

## Multi-Sport Funkció

A középső érintőgomb háromszori megnyomásával elérkezünk a sport funkcióhoz. Ha ez megjelenik a kijelzőn, akkor egy hosszú gombnyomással tudunk belépni. Itt különböző sportok közül lehet válogatni, mindegyiket rövid gombnyomással tudjuk elérni.

*Futás*

A futás funkcióval a futás alatt elégetett kalóriát és az eltelt időt lehet mérni.

### Ugrálókötél

Az ugrálókötél funkcióval az ugrálókötelezés alatt elégetett kalóriát és az eltelt időt lehet mérni.

### Felülések

A felülések funkcióval a felülések alatt elégetett kalóriát és az eltelt időt lehet mérni.

## Alvásfigyelés, Alvásminőség

Az alvásfigyelő funkció minden nap este 10 órakor indul el. Mivel csak akkor tud részletes kimutatást adni, ha van elegendő adat, ezért legalább 4 órát kell aludni, hogy elérhetőek legyenek a részletek. Természetesen fontos, hogy az okoskarkötő a csuklón legyen, hogy a mérések pontosan legyenek.

A kapott adatok (“deep sleep”=mélyalvás, “wake up”=ébrenlét) az applikációban érhetőek el, amelyek hasznos adatokkal segíthetnek az alvásunk javításában. Összesen 314 óra mentésére és szinkronizálására képes az okoskarkötő.

## Időjárás

A kezdőlapról 6 rövid gombnyomással jutunk el, majd egy hosszú nyomással tudunk belépni. A hosszú nyomás után láthatóvá válik a jelenlegi nappali és éjszakai időjárás, valamint egy kis ikon is jelzi a jelenlegi időt.

## Zenelejátszás szabályozása

A telefonon lévő zene is szabályozható az okoskarkötővel. A zenelejátszó a “Music” névre hallgató funkció, amelyet ikon is jelöl. Ide 7-szeri gombnyomással jutunk el, majd hosszú érintéssel tudunk belépni.

Ha beléptünk, akkor rövid nyomással tudunk lépkedni a funkciók közül és hosszú nyomással rákattintani. Tehát, ha például a zenét meg akarjuk állítani, akkor először rövid nyomásokkal a megállításra kell érkezni, majd akkor hosszan megnyomni, hogy aktiválódjon. A kilépéshez az alsó vissza nyíl gombra kell állni és akkor hosszan megnyomni.

# Értesítések, Jelzések Beállítása

Különböző értesítések és jelzések beállítása a “Setting” fülön lehetséges.

## Csukló mozgatásra felvillanás

A “Setting” fülön belül a “Lift wrist to bright screen” funkcióra kell rányomni és bekapcsolni.

## Értesítések

Az értesítések beállításához a “Message Push Settings”-re kell nyomni, majd itt kiválasztani, hogy mely alkalmazásokról (Facebook, Messenger, WeChat stb.) szeretnénk értesítéseket kapni az okoskarkötőn. Ahhoz, hogy az értesítések megjelenjenek a telefon és óra között Bluetooth kapcsolatnak kell lennie.

Az értesítések beérkezésekor az okoskarkötő rövid rezgéssel jelez. Az okoskarkötő 20-40 szó megjelenítésére képes maximum. Az értesítések megjelenítéséhez az applikációnak futnia kell a háttérben, ez nincs negatív hatással a telefon akkumulátorának üzemidéjére.

## Ülésemlékeztető

Az ülésemlékeztető funkciót a pirossal jelzett “Long Sit Reminder” gomb megnyomásával tudjuk bekapcsolni. Itt az időtartamot is be tudjuk állítani: amit itt beállítunk, olyan gyakorisággal fog jelezni az óra, hogy ideje felállni.

# Egyéb Funkciók

## Ne Zavarjanak Mód

A ne zavarjanak módot a kék “DND Mode” megnyomásával érhetjük el. Ilyenkor az okoskarkötő nem jelez semmilyen értesítést.

## Eszköz Visszaállítása / Reset

Az okoskarkötő rendszer visszaállításához 5 rövid nyomással a “More” részig kell eljutni, majd egy hosszabb gombnyomással a további lehetőségekhez érünk. Itt még 3 gombnyomás és a “Reset” felirat lesz látható. Hosszú gombnyomással a visszaállítás megkezdődik. Ezt az applikációban a “Setting” fülön lévő “Device Reset” megnyomásával is elindíthatjuk.

## Eszköz Eltávolítása

A telefon lecsatlakoztatásához a Setting fülön belül a “Remove” gombra kell kattintani, amellyel az eszköz Bluetooth csatlakozását megszüntetjük.

## Fotó Készítés Órával

Az appon belül nyomjunk rá a “Remote Take Photos” funkcióra. Ez megnyitja a fényképezőt. Ezután az órán keresztül tudjuk elindítani a fényképezés folyamatát.

## Okoskarkötő Kereső

A kereső funkciót a “Find” segítségével érhetjük el. A sikeres keresés után az okoskarkötő rezgéssel reagál. Ahhoz, hogy a keresés sikeres legyen a telefon és óra között Bluetooth kapcsolatnak kell lennie.

## Ébresztőóra

A sikeres kapcsolat után 8 különböző ébresztés állítható be. Ezt a “Setting” fülön az “Alarm Setting” megnyomásával érjük el, ahol már csak a kívánt ébresztést kell beállítani. Ahhoz, hogy az óra biztosan jelezzen érdemes ügyelni arra, hogy az okoskarkötő és az applikáció Bluetooth kapcsolatban legyen.

# Vízállóság

Az M6 Okoskarkötő IP67 vízállósággal rendelkezik, amely azt jelenti, hogy úszni, fürdeni nem szabad benne.

Egyéb:

* Eszköztípus: okoskarkötő
* Rezgés: Támogatott
* Minimum/maximum működési hőmérséklet: -10-50 Celsius fok
* Rendszerigény: Android 5.0 és iOS 9.0 felett
* Akkumulátor típusa: Lithium Polimer, 90 mah
* Szinkronizáció: Bluetooth 4.0
* Csomag tartalma: Egy okoskarkötő test, szíj, töltő és használati útmutató

**A használati útmutató kinyomtatása előtt kérjük gondoljon a környezetre. Ha online is van lehetősége elolvasni, akkor kérjük, hogy fontolja meg a nyomtatás szükségességét. Védjük együtt környezetünket!**

Egyéb információ: info@aktuell.hu